cyanic-selkie/wikianc huggingface dataset:
Nils Dahl
Han har også fått æren, sammen med Trygve Gulbranssen, for å ført orienteringsporten til Norge, ved å ha vært med på å arrangere det første orienteringsløpet på Hurumlandet i 1925. Dahl og Gulbranssen hadde på forhånd reist til Stockholm, som representanter for Norges Friidrettsforbund (NFIF), for å hente inn nødvendige opplysninger. Dahl var president i NFIF fra 1929 til 1932.
Wehrbauer
Ideologi
Ved begynnelsen av 1938 intensiverte SS den ideologiske indoktrineringen av Hitlerungdommens jordtjeneste (tysk: HJ-Landdienst). Den la fram idealer angående den tyske Wehrbauer. Egne høyskoler ble dannet under SS sin kontroll for å skape en nazistisk jordbrukselite, som skulle være trent etter «blod og jord»-prinsippet.
Schutzstaffels plan for folkemord og kolonisering i det tidligere Sovjet ble døpt «Generalplan Ost» («Generalplan Øst»). Denne planen omhandlet bosettingen av ti millioner raserene germanere (tyskere, nederlendere, flamlendere, skandinaver, og engelskmenn i disse territoriene gjennom en 30-års prosess, mens omtrent 30 millioner slavere og baltere enten ville bli assimilert eller tvangsflyttet til Sibir for å gjøre plass til kolonistene. Volksdeutsche, som volgatyskerne, ville også «transplanteres». Det tyske utenriksministeriet foreslo derimot at «raseuønskede» mennesker skulle flyttes til Madagaskar og Mittelafrika (Sentralafrika) så fort Tyskland hadde gjenvunnet koloniene som ble tapt gjennom Versaillestraktaten.
Fra et historisk perspektiv var også SS' Wehrbauer-konsept en bevisst referanse til Militærgrense-modellen brukt av Habsburgriket mot osmantyrkernes invasjoner og angrep. Himmler mente også at under den tidlige folkevandringsperioden, samt den tyske ekspansjonen østover i middelalderen, at de erobrende tyske bøndene, i tillegg til jordbruk, hadde forsvart sitt land med våpen; Wehrbauer-modellen skulle gjenopplive denne skikken.
Bosetningsoppdeling
I Generalguvernementet (et område som utelukkende utgjorde førkrigsterritoriene til Polen) ville et utvalg bosetningsområder (Siedlungsgebiet) bli opprettet, med seks «Teilräume» («underrom») i sentrum (Cracow, Warsaw, Lublin, Lviv/Lwów (tysk: Lemberg), Białystok, og Litmannstadt (Łódź). Koloniseringen av de tidligere sovjetiske territoriene skulle bli gjennomført gjennom opprettelsen av tre store bosetningsmarker (tysk: Siedlungsmark), også kalt Reichsmarken («riksmarker»). Mindre bosetningsbaser (tysk: Siedlungsstützpunkt)., samt en rekke bosetningsstrenger (tysk: Siedlungsperlen, bokstavelig talt «bosetningsperler») skulle også etableres i den erobrede Øst.
Siedlungsmarken
Bosetningsmarkene skulle være separert fra riksministeriet for de besatte østområdene og Reichskommissariatene, men heller være underlagt Reichsführer-SS, som skulle utnevne en SS- og politileder (tysk: SS- und Polizeiführer) for regionen, og også dele ut midlertidige og arvelige len, samt permanent landeierskap for bosetterne.
I løpet av 25 år skulle Ingermanlands befolkning, Memel-Narew-regionen (det vil si Bezirk Białystok og Vest-Litauen), samt Sør-Ukraina og Krimhalvøya (som skulle omdøpes «Gotengau» etter den tidligere germanske stammen) bli minst 50 % tysk.
Siedlungsstützpunkte
I tillegg til bosetningsmarkene var 36 «bosetningsbaser» planlagt å etableres. Befolkningen i disse «basene» skulle være cirka 20-30% tyske. I midten av hver base skulle en tysk by med omtrent 20,000 innbyggere ligge, og som skulle være omringet tett av tyske landsbyer i en fem-til-ti kilometers sirkumferens. Landsbyene skulle sikre tysk kontroll over alle store vei- og jernbanepunkter.
Siedlungsperlen
«Bosetningsstrengene» skulle være plassert langs de planlagte jernbanerutene Cracow-Lviv-Zhitomir-Kiev, Leningrad-Mogilev-Kiev, og Zhitomir-Vinnitsa-Odessa (merk at Odessa ble tildelt Romania i løpet av Operasjon Barbarossa) Disse skulle knyttes til et massivt autobahn-system, og langs veilegemene ville tyske byer opprettes omtrent hver 100 kilometer. Videre utvidelser skulle strekke seg mot elvene Don og Volga, og til slutt Uralfjellene. Planer om et ekstremt bredsporet Breitspurbahn-jernbanenettverk lagt frem av nazistene så for seg at disse jernbanesporene ville strekke seg så langt som til Kasan, Stalingrad og Baku – mulige endepunkt – og ville være en annen gruppe strekker som det kunne plasseres bosetningsstrenger langs.
Bondesoldatsamfunnet
Grunnlaget for bosetningene skulle finansieres gjennom de obligatoriske oppsparingene til individuelle SS-menn. Hver bosetting skulle være nøye planlagt (sovjetbygder som ble tømt for deres tidligere innbyggere skulle jevnes med jorden ) og utgjøre: 30-40 gårder (hver med 121,5 hektar); et NSDAP-partihovedkvarter; en villa for SS-/partilederen; et instruksjonssenter for jordbruk, et hus for en samfunnssykepleier; samt en kino. Husene ville bli bygget som «i gamle dager», med to-til-tre stener tykke vegger. Bad og dusjer skulle være i hvert hus.
Det eksakte antall våpen som skulle leveres til hver soldatbonde ble også regnet ut. Herregården ville være bebodd av en SS- eller NSDAP-leder av rang, valgt grunnet sine kvaliteter som mann og soldat: denne personen ville være bosetningslederen (tysk: «leiter»), og ville være involvert i administrasjon som en Burgomeister, og som en lokal politisk leder for partiet – dermed sammenslå stats- og partijurisdiksjoner. Lederen ville også være militærleder over en kompanistyrke bestående av samfunnets bønder, deres sønner, og arbeidere.
Til motsetning fra middelalderjordbruksbygder ville Wehrbauer-samfunnene ikke inneholde noen kirker. Himmler kunngjorde at hvis prestestanden samlet penger til å bygge kirker i deres bosetninger, ville SS senere ta over disse og omgjøre dem til hedenske hov (tysk: Hedenhof), en form for germansk helligsted.
Under en av Hitlers mange private middagssamtaler la Hitler fram hans tanker rundt soldatbøndene. Etter tolv år militærtjeneste ville soldatene fra bondefamiliene gis fullt utstyrte gårder i den erobrede Østen. De siste to årene av militærtjeneste ville fokusere på jordbruksutdanning. Soldatene skulle ikke giftes med en bygdedame, men heller en bondedame som, hvis mulig, ikke hadde begynte å bo i byen med ham. Dette ville la innbyggere få leve på Nazi-Tysklands «blod og jord»-prinsipp. Det ville også medføre store familier. Dermed sa ofte Hitler at «vi igjen vil finne mange familiers velsignelse på landsbygda. Der dagens dagens odels- og arveretter gjør at de yngste sønnene sitter uten eiendom, vil i fremtiden alle bøndenes sønner være sikret sin egen lapp med jord.» Hitler mente også at tidligere underoffiserer ville være ideelle lærere på barneskolenivå i disse utopiske samfunnene. Selv om Himmler ville at disse bosetningene skulle være utelukkende jordbruksbaserte, planla Hitler å introdusere visse typer industri på en liten skala.
Elin Danielsen
Elin Danielsen (født 26. juni 1974) er en norsk sceneinstruktør, skuespiller, teaterpedagog, skribent og anmelder.
Danielsen har en mastergrad i filmregi fra Goldsmiths College, University of London (2000–2001), dramaturgi og teaterpedagogikk fra Høyskolen i Oslo (1997–1998) og teatervitenskap og språk fra Universitetet i Bergen (1993–1997). Siden 2004 har hun bodd i Tromsø der hun i tillegg til eget kunstnerisk virke er ansatt som rådgiver for HATS kompetansesenter for revy, teater og andre sceniske uttrykk i Nord-Norge.
Danielsen produserer egne forestillinger gjennom Elin Danielsen Produksjoner. Hun er medlem i Danse og Teatersentrum og RadArt, nettverk for fri scenekunst i Tromsø. I perioden 2010-2012 var hun valgt inn som representant i RadArts programråd, som programmerer nasjonal og internasjonal fri scenekunst til Tromsø.
Johanna Mängel
Johanna Mängel (født 17. oktober 1990) er en estisk cellist, og et tidligere medlem av bandet Urban Symphony, som representerte Estland i Eurovision Song Contest i 2009. Melodien «Rändajad» ble nummer seks i finalen i Moskva.
VM i taekwondo 2009
VM i taekwondo 2009 (verdensmesterskapet i taekwondo) ble arrangert i København i Danmark i 2009.
Slaget ved Kapp St. Vincent i 1719
Slaget ved Kapp St. Vincent var et mindre sjøslag i kvadrupelalliansekrigen, utkjempet 21. desember 1719 nær Kapp St. Vincent mellom en skvadron på tre britiske linjeskip under kommandør Philip Cavendish og en skvadron med de spanske linjeskipene «Tolosa», «Hermiona» og «Guadalupe» under Don Rodrigo de Torres sendt fra Santander til Cádiz for å unngå at de ble kapret av den engelsk-franske styrken som patruljerte Biscayabukta.
Den spanske skvadronen, som hadde kapret en britisk fregatt og en korvett få dager før slaget, tvang den britiske flåten til å trekke seg tilbake til Gibraltar med store tap etter en fem timer lang kamp. De nådde frem til Cádiz den 2. januar 1720. Pedro Messía de la Cerda, den fremtidig kaptein på linjeskipet «Glorioso», under den kjente reisen der det første gull ble fraktet fra Spansk Amerika til Spania, og stattholder i Ny-Granada deltok i kamphandlingen på et av de spanske skipene.
Aida Dahlen
Aida Husic Dahlen (født 5. oktober 1990 i Sarajevo, Bosnia-Hercegovina) er en norsk bordtennisspiller. Hun ble adoptert til Norge i 1997. Hun har gått på Tangen videregående skole og Rønningen Folkehøgskole og begynte i 2012 på første året av en bachelorutdanning i idrettsvitenskap på Norges idrettshøgskole. Hun deltok i Paralympiske sommerleker i London 2012 og Rio i 2016 i klasse 8 i bordtennis, hun er uten venstre underarm og venstre fot.
Karett
Karetten eller ekte karett (vitenskapelig navn Eretmochelys imbricata) er en art av havskilpadder som er utbredt i varme farvann i Stillehavet, Atlanterhavet og Det indiske hav.
Aida Dahlen
I sin første internasjonale turnering i 2008 vant hun bronse. I 2011 vant hun bronse i EM i Kroatia. I 2010 vant hun sitt første internasjonale gull i Italia Open. Hun har også EM-gull 2015 og 2017 og sølv fra 2013. VM-sølv og bronse. Hun trenes av sportssjef Marte Grutle Aasebø.
Paralympics 2012
I Paralympics 2012 vant hun sin første kamp i det innledende gruppespillet, men tapte de to neste, så hun kom ikke videre til finalespill.
Karett
De finnes for det meste på grunnere farvann, og foretrekker revområder der det er rikelig med svamp og sandete hekkeplasser er i nærheten.
Som en av verdens minste havskilpadder er karetten, som er en kritisk truet art, lett å kjenne igjen på ryggskjoldet, som har en kjøl langsetter midten og taggete rand. Skjellene har vakre fargetegninger.
Karetten er langlivet og migrerer i mindre grad enn andre havskilpadder. Den bruker det smale nebbet til å beite svamper, bløtdyr og andre dyr på havbunnen eller på korallrev.
Den er den eneste skilpadden som kan spise de giftige svampartene, de blir ikke forgiftet, men kjøttet beholder giftstoffene og det kan overføres til rovdyr som lever av denne arten. En rekke hendelser har skjedd i Kenya der hele familier har dødd på grunn av inntak av giftig Karettkjøtt.
Hunnen kommer på land og kan legge rundt 130 egg i hvert reir, hun vil vanligvis komme opp fire ganger for å hekke i løpet av en sesong.
Denne arten ble nesten utryddet på grunn av den enorme internasjonale handelen med havskilpaddeskall, som kom fra Karetten, for å lage smykker, rammer og ornamenter på 1950-tallet og begynnelsen på 1990-tallet. Mange av disse skjellene ble eksportert til Japan. Nå er skilpadden på listen over truede arter som det er forbudt å handel med.
Mari Möldre
Mari Möldre (født 16. september 1992) er en estisk cellist, og et medlem av bandet Urban Symphony, som representerte Estland i Eurovision Song Contest i 2009. Melodien «Rändajad» ble nummer seks i finalen i Moskva.
Mödre startet å spille cello i seksårsalderen, og har også drevet med synging og pianospilling.
Dagens Nyheder
Dagens Nyheder var en dansk avis. I perioder bar den navnet Nationaltidende.
Avisen ble grunnlagt i 1868 i København. Avisens siste utgave ble utgitt søndag 3. september 1961.
Den ble opprinnelig utgitt av bladgruppen De Ferslewske Blade, men i avisens siste år ble den utgitt med økonomiske støtte fra Dansk Arbejdsgiverforening og Industrirådet.
Ansvarshavende sjefredaktører på det tidspunkt avisen gikk inn, var P. Søltoft-Jensen og Eigil Steinmetz.
Octavius
Octavius er en artsrik slekt av biller som hører til familien kortvinger (Staphylinidae). De er ganske små og spinkle biller som lever på fuktige steder.
Antonis Papadopoulos stadion
Opprinnelig kapasitet ved ferdigstillelse var på rundt 6 000, men gjennom oppgradering og utvidelser i henholdsvis 1997, 2006, 2007 og 2008 har tilskuerkapasiteten økt til 10 230 med kun sitteplasser og andre moderne fasiliteter som VIP-bokser, presserom, bar og nye garderober. Stadionet er godkjent av UEFA for både europacupspill og kvalifiseringskamper til europamesterskap for landets aldersbestemte fotballandslag. I mai 1992 var Antonis Papadopoulos stadion arrangør av bronsefinalen under U16-EM i fotball for herrer i 1992, hvor Italia vant 1–0 over Portugal.
Octavius
Utseende
Små, spinkle biller, gjerne rundt 2 millimeter lange. Hodet er stort og flatt, fasettøynene er ganske små, runde og sitter nær bakkanten av hodet. Antennene har en tydelig kølle. Brystskjoldet (pronotum) er ganske lite, gjerne med en lengdefure i midten. Dekkvingene er ganske korte, og beina er korte og spinkle.
Levevis
Billene kan finnes på bakken på litt fuktige steder i skog.
Utbredelse
Slekten er utbredt i varme områder rundt hele Jorda.
Mann Helstein
Mann Helstein (født 18. februar 1988) er en estisk bratsjist, og medlem av bandet Urban Symphony, som representerte Estland i Eurovision Song Contest i 2009. Melodien «Rändajad» ble nummer seks i finalen i Moskva.
Helstein startet å med å lære seg å spille fiolin da hun var ti år, og har vært medlem av en rekke internasjonale orkestre.
Walter Campbell
Walter Islay Hamilton Campbell (født 14. oktober 1886, død 11. juli 1967) var en irsk sportsutøver som deltok i de olympiske leker 1908 i London.
Campbell vant en olympisk sølvmedalje i landhockey under OL 1908 i London. Han var med på det irske laget som kom på andreplass i landhockeyturneringen bak England. Irland vant semifinalen over Wales med 3-1 men tapte finalen til England med 1 – 8. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland.
24. egyptiske dynasti
24. egyptiske dynasti i oldtidens Egypt varte i tiden rundt 724-712 f.Kr. Dette dynastiet er en del av epoken som kalles for tredje mellomepoke. Faraoene i dette dynastiet styrte fra Sais i vestlige delen av Nildeltaet, men delte makten over Egypt med 22. og 23. dynasti.
Herskere
24. dynasti var en kortvarig gruppe av faraoer som hadde deres hovedstad i Sais nord i Egypt. De kjente herskerne for dette dynastiet var som følgende:
Tefnakht I
Tefnakht I inngikk en allianse med kongene på Nildaltaet, og med deres støtte forsøkte han å erobre Øvre Egypt. Hans kriger tiltrakk seg oppmerksomheten til den nubiske kongen Piye som fikk nedtegnet hans erobring og underkastelse av «Tefnakhte av Sais» og hans likemenn i en velkjent inskripsjon. Tefnakht er alltid kalt for den «Store høvding i vest» i Piyes seiersstele og i to andre steler som er datert til regjeringsårene 36 og 38 av Shoshenq V. Det er uklart om han noen ganger tok en offisiell tittel. Imidlertid har forskeren Olivier Perdu argumentert for at bestemt «Shepsesre Tefnakhte av Sais» ikke var Piyes berømte fiende. Perdu har publisert oppgiftene om oppdagelsen av en donasjonstele tilhørende Shepsesre. Perdus argumenter er dog ikke akseptert av flertallet egyptologer som mener at År 8 Shepsesre Tefnakht Athens stele var mest sannsynlig Tefnakht I. Den senere kong Tefnakht II, om han noen ganger har eksistert, ville ha vært en nær forgjenger av Neko I. Både Tefnakht II og Neko I styrte som lokale konger i Sait under den nubiske tiden til Taharqa.
Gunnar Engen
Gunnar Rune Engen (født 5. oktober 1950 i Stavanger) er en norsk musiker (bassist) med bakgrunn fra blant annet rockeguppen Stavangerensemblet.
Liv og virke
Tidlig på 1970-tallet ble Engen med i band som Småtroll fra Fredrikstad og Round Midnight med Alf Magne «Cliffi» Grinde og nå avdøde Asle Nilsen fra Haugesund. Han spilte i dansebandet Katho med blant andre Tore Halvorsen, Steinar Storm Kristiansen og Morten Nyhus.
Fra 1978 til januar 1981 var han bassist i Stavangerensemblet. I 1981 spilte han i stavangerbandet Englakoret, sammen med Jarle Børresen, Craig Whitson og Per Riis jr., og rundt seks år fra 1982 spilte han i Reidar Larsen blues band.
I 1988 startet han bluesbandet The Blue Balls med Knut Køningsberg på trommer, Per Riis jr. på gitar og som vokalist, Jarle Børresen på orgel og Tor Otto «Totto» Nilsen på munnspill. Etter et par år ble bandet oppløst. Fra 1991 til 2018 spilte han i husbandet på Dickens pub i Stavanger. I 1997 ble han med i Neil Wildes blues- og swingband Hipshakers.
Petersen Automotive Museum
Petersen Automotive Museum ligger på Wilshire Boulevard langs Museum Row i Miracle Mile-området i Los Angeles. Det er et av verdens største bilmuseer. Petersen Automotive Museum er en ideell organisasjon som spesialiserer seg i bilhistorie og relaterte pedagogiske programmer.
Historie
Museet ble grunnlagt 11. juni 1994 av magasinutgiver Robert E. Petersen og hans kone Margie. Petersen Automotive Museum er verdsatt til 40 millioner dollar og eies og drives av stiftelsen, Petersen Automotive Museum. Museet ble opprinnelig anlagt innenfor National History Museum of Los Angeles County og senere flyttet til et historisk varehus tegnet av Welton Becket. Da det åpnet i 1962 fungerte bygningen først som en kortvarig amerikansk gren av Seibu Department Store før der ble et av Ohrbach's varehus fra 1965 til 1986. Seks år etter at Ohrbach stengte valgte Robert Petersen det store bygget uten vinduer som en perfekt plass for et museum, slik at gjenstandene ikke utsettes for skadelig eksponering av direkte sollys.
Trondhjems Realkreditbank
Trondhjems Realkreditbank var en forretningsbank i Trondheim fra 1874 til 1947. Banken jobbet i hovedsak med formidling av lån mot pant i fast eiendom.
Den ble grunnlagt av høyesterettsadvokat Karl Ludvig Bugge som Trondhjems Hypothekforsikringsselskab, og fikk navnet Trondhjems Realkreditbank i 1892. Johan Bergh overtok som administrerende direktør etter Bugge i 1886, og i 1890 overtok Christian Schaanning. Senere var blant andre Johan Nicolay Bruun administrerende direktør fra 1919. I 1947 ble Trondhjems Realkreditbank fusjonert inn i Den Nordenfjeldske Kreditbank.
Banken hadde lokaler i Søndre gate 7 i Trondheim, hvor en filial av Åfjord Sparebank finnes i dag.
Norsk steinindustriarbeiderforbund
Norsk steinindustriarbeiderforbund ble stiftet 1. oktober 1894 under navnet Norsk stenhuggerforbund. Det endret navn til Norsk steinindustriarbeiderforbund fra 1924. Det gikk inn i Norsk bygningsindustriarbeiderforbund i 1961.
Jacques Mallet du Pan
Jacques Mallet du Pan (1749-1800) var en sveitsisk-fransk skribent og redaktør. Mallet du Pan var påvirket av Voltaires filosofiske tenking om den opplyste autokrati og tilhørte monarkistene under den franske revolusjonen; han var også kurer for Ludvig XVI av Frankrike. Fra 1792 bodde han i Sveits og Storbritannia og beskrev i sine mange publikasjoner revolusjonen. Hans mest kjente magasin er Mercure de France.
Accademia Filarmonica di Bologna
Accademia Filarmonica di Bologna er en institusjon for musikkutdanning som ble opprettet av grev Vincenzo Maria Carrati i 1666.
Medlemmene ble tatt opp etter en grundig opptaksprosess. Opprinnelig møttes de to ganger i uka for å musisere sammen, og på torsdager for å oppføre verkene. En gang i måneden var det offentlige oppføringer.
Av kjente medlemmer fra de to første hundreårene kan nevnes Arcangelo Corelli, Giacomo Antonio Perti, Giovanni Battista Martini, Farinelli, Niccolò Jommelli, André Grétry, Johann Christian Bach, Karl Ditters von Dittersdorf og Wolfgang Amadeus Mozart.
Kjente medlemmer på 1800- og 1900 tallet er Gioacchino Rossini, Otto Nicolai, Giuseppe Verdi, Arrigo Boito, Richard Wagner, Jules Massenet, Camille Saint-Saëns, Giacomo Puccini, John Field, Franz Liszt, Johannes Brahms, Anton Rubinstein, Ferruccio Busoni og Ottorino Respighi.
Jordskjelvet utenfor Japan 2010
Jordskjelvet utenfor Japan den 21. desember 2010 ved Boninøyene hadde styrke 7,4. Skjelvet skjedde 0220 lokal tid (1720 UTC), ca 155 kilometer øst for Boninøyene, på en dybde på rundt 15 kilometer. Etter skjelvet utstedte det japanske meteorologisk institutt tsunamivarsel om en mulig bølge på opptil 1 meter.
William Graham
William Ernest Graham (født 29. januar 1886, død 5. september 1947) var en irsk sportsutøver som deltok i de olympiske leker 1908 i London.
Graham vant en olympisk sølvmedalje i landhockey under OL 1908 i London. Han var med på det irske laget som kom på andreplass i landhockeyturneringen bak England. Irland vant semifinalen over Wales med 3-1 men tapte finalen til England med 1 – 8. Det var seks lag som deltok i turneringen, alle medaljene ble vunnet av britiske lag: gull til England sølv til Irland og bronse til de tapende semifinalistene Wales og Skottland.
Elisabeth av Braunschweig-Grubenhagen
Elisabeth af Braunschweig-Grubenhagen (født 14. april 1550 i Salzderhelden, død 11. februar 1586 på Østerholm, Als) var en tysk prinsesse, som var hertuginne av Slesvig-Holsten-Sønderborg.
Bakgrunn
Hun ble født som eldste barn av hertug Ernst III av Braunschweig-Grubenhagen (1518–1567) og prinsesse Margarethe von Pommern-Wolgast (1518–1569).
Det var enkedronning Dorothea av Sachsen-Lauenburg som trakk i trådene for å få sin yngste sønn Hans gift med prinsesse Elisabeth, hvilket irriterte familiens egentlig overhode kong Frederik II. Han deltok ikke i forhandlingene om ekteskapskontrakten, hvor det i stedet var oppbud fra såvel Sachsen som Braunschweig-Lüneburg og Pommern. Elisabeth fikk en medgift fra sine onkler Wolfgang og Philip på 10 000 gylden samt løfte om en arv fra moren på 30 000 daler.
VM i friidrett 1995 – Maraton kvinner
Dette er de offisielle resultatene for øvelsen Maraton damer ved VM i friidrett 1995 som ble avholdt i Göteborg, Sverige den 5. august 1995.
Norsk malerforbund
Norsk malerforbund stiftet 1. april 1896. Gikk inn i Norsk bygningsarbeiderforbund i 1923.
VM i friidrett 1995 – Maraton kvinner
Norge var representert ved, som brøt underveis.
Einar Tørnquist
Einar Tørnquist Johansen (født 23. juni 1982) er en norsk programleder, komiker, trommeslager, vokalist, låtskriver og skribent.
Karriere
Som musiker har han opptrådt med artister som Didrik Solli-Tangen, Noora Noor, The Margarets, Jan Thomas, Lars Lillo-Stenberg, Robert Post, Hellbillies, Marion Ravn, Anine Stang, Odd Nordstoga, No. 4 og Eva & The Heartmaker.
I 2011 dukket Tørnquist også jevnlig opp på radioprogrammet DangDang på svensk P4, og sommeren 2012 hadde han spalten «Musikkmanesjen» på Martin Beyer-Olsen Live på NRK P3.
Fra 2012 til 2014 ledet han Tørnquist Show som gikk fem sesonger på VGTV. For programmet ble han kåret til årets gjennombrudd under Komiprisen 2013 og ble i tillegg nominert til Gullruten 2013 i kategoriene årets programleder og publikumsprisen. Han var også gjesteprogramleder i en episode av Torsdag kveld fra Nydalen i 2013, samt har flere ganger vikariert i Radioresepsjonen på NRK P3.
Podcast
I 2014 lagde Einar Tørnquist sammen med Tore Sagen podkasten Tore og Einars podkast om Norge i anledning grunnlovsjubileet 1814-2014 på NRK P3. . Sammen med Morten Ramm medvirket han i TV 2-serien Ramm og Tørnquist redder Norge (2016-2018) hvor de to reiste rundt til forskjellige steder i Norge for å hjelpe små forretninger i kampen mot kjøpesentre og store kjeder. Serien mottok gode anmeldelser og vant Gullruten 2018 for beste reality.
I 2018 startet han podkasten  sammen med Jan Thomas. En TV-versjon av serien ble laget og hadde premiere på TVNorge i 2019. Podkastversjonen vant prisen i kategorien årets influencer underholdning under VIXEN Awards 2019 mens Tørnquist ble nominert til Humorprisen 2018 i klassen årets morsomste på nett.
Som programleder
I 2020 tok han over som programleder i TVNorge-serien Brille etter Harald Eia. For serien ble han nominert til Gullruten 2020 og Gullruten 2021 i klassen beste programleder - underholdning.
Høsten 2022 var Tørnquist programleder i Verdens beste venner på NRK sammen med Live Nelvik.
Globusgården
Globusgården er et næringsbygg i modernistisk stil som ligger i bydelen Strømsø i Drammen. Bygningen er karakteristisk på grunn av sin runde form. Den er ikke sirkelrund, men elliptisk, og består av tre etasjer som hver har en grunnflate på 2064 kvadratmeter. Globusgården er tegnet av arkitektene Arne Grenager og Ragnar Anker Nilsen.
Etter at det tidligere bygget som huset Skoger Sparebank brant ned i 1958 ble det søkt om byggetillatelse for oppføring av Globusgården. Byplansjef Per Pihl ønsket et rundt bygg som skulle forene de to torgene i byen. Søknaden ble innvilget i desember 1960, og de endelige byggetegningene ble godkjent i mars 1963. Arkitektene var inspirert av varehuset Tortenschachtel i den tyske byen Ludwigshafen. I utgangspunktet var ikke bygget tegnet som en sirkel, men som en «halvsirkel» mot Tordenskioldsgate og Konnerudgata. Halvsirkelen ble oppført i 1962, og i april 1968 sto det runde (elliptiske) bygget ferdig. Byggekostnadene for oppføringen beløp seg, ifølge Drammen kommunes arkiv, til 1,6 millioner kroner. Globusgården fikk navnet sitt etter Kafé Globus, som ble etablert av IOGT på Strømsø torg i 1946. Da Globusgården var ferdig, flyttet kafeen inn der.
I 2007 skapte investor Ola Mæle debatt da han fremmet et ønske om å rive Globusgården og erstatte den med en 30 etasjer høy skyskraper. Forslaget ble senere forkastet fordi bygningen ville bryte med resten av bybildet i Drammen.
Mellom 2009 og 2012 ble Strømsø torg ombygd og utbedret. Mellom jernbanestasjonen og Globusgården ble det anlagt et åpent torg for fotgjengere samt kollektivtransport. Meningen med prosjektet, som hadde en budsjettramme på 96 millioner kroner, var å fornye området og stimulere til miljøforbedringer og sentrumsvekst i området som tidligere var dominert av gjennomgangstrafikk.
Andreas Aulie (bordtennisspiller)
Andreas Aulie (født 7. november 1985) er en norsk bordtennisspiller fra Romsås. Han deltok i Paralympiske sommerleker 2012 i klasse 9 i bordtennis. Han er født med dysmeli, hans høyre fot er mindre enn den venstre og han har bare fire tær. Etter en operasjon da han var 13 år hvor foten ikke grodde riktig, måtte han vente i seks år før han igjen kunne være aktiv innen idrett. Men fra 2004 har han vunnet alle NM i bordtennis. Han har også deltatt internasjonalt og vunnet turneringer i Brasil og Romania.
Michael Conlan
Michael Conlan (født 19. november 1991) er en irsk amatørbokser, som konkurrerer i lett fluevekt. Han ble tatt ut til å representere Irland under Sommer-OL 2012 i London, der han tok bronse.
Henry Murphy
Henry Lawson Murphy (født 12. desember 1883, død 5. januar 1942) var en britisk sportsutøver som deltok for Irland i de olympiske leker 1908 i London.
Murphy vant en olympisk sølvmedalje i landhockey under OL 1908 i London. Han var med på det irske laget som kom på andreplass i landhockeyturneringen bak England. Irland vant semifinalen over Wales med 3-1 men tapte finalen mot England med 1-8. Det var seks lag som deltok i turneringen, alle medaljene ble vunnet av britiske lag: Gull til England sølv til Irland og bronse til de tapende semifinalistene Wales og Skottland. Murphy spilte begge kampene i OL-turneringen.
Banan
Banan er en avlang frukt (eller morfologisk sett et bær) som opprinnelig kommer fra Sørøst-Asia og som vokser på bananplanter. Denne gamle kulturplanten er en stor urt, som minner om en palme. Bananer blir i dag dyrket i det tropiske beltet langs ekvator både i Amerika, Asia og Afrika. Det finnes ulike typer bananplanter som alle hører til slekten Musa.
Klassifisering
Ifølge botanisk terminologi er bananen et bær.
Banansorter
Plantene Musa acuminata og hybriden Musa x paradisiaca er de som gir bananer som blir eksportert fra dyrkingsområdene til blant annet Norge.
Den fruktbananen som blir solgt i de fleste fruktdisker i Norge er Cavendish-banan. Den er stor og gul og inneholder rundt 110 kcal. Den viktigste grunnen til at det er den mest populære importbananen er at den er svært motstandsdyktig mot sykdommer. Dette er en mutert banan som ikke har frø – den kan bare formere seg ved rotskudd.
Kokebanan blir også kalt melbanan. Den kommer fra Sør-Amerika, Afrika og India og er nærmest som basisføde å regne i disse områdene. Det eneste som kan minne om en vanlig banan er navnet og fasongen.
Minibanan blir også kalt eplebanan og er mye mindre enn vanlige bananer – vanligvis ca 7–10 cm lang, men like tykk som en vanlig banan.
Rød banan er en relativt ny sort fruktbanan. Den er noe mindre enn vanlig banan. Denne modnes også naturlig under distribusjon. Skallet er litt tynnere enn på vanlig banan, rød-grønt før bananen blir helt moden, og går over til brun-rødt etter hvert som den blir moden.
Anvendelse
I land som dyrker banan er anvendelsesområdet videre. Der lages det blant annet bananchips og kokebananen brukes i flere matretter. Frukten kan moses for å lage syltetøy eller blandes i milkshake eller jus fra andre frukter. Det finnes også bananketchup, syltebanan, bananeddik, bananvin og -øl og ulike andre banandrikker.
Også bananblomsten kan brukes i matlaging. I Sørøst-Asia blir den brukt både rå og kokt i supper og karriretter. Den myke kjernen inni bananstammen blir også brukt, særlig i burmesisk matlaging. Av melbanan blir det dessuten laget mel.
Det er også vanlig å bruke bananbladene til å servere mat på, som en slags tallerkener.
Bananen i østlig medisin
Ifølge det indiske medisinsystemet ayurveda bør frukten ideelt spises på tom mage – om morgenen. Ifølge Ayurveda vil den da ha en utrenskende effekt på kroppen. I asiatiske land er det uvanlig at folk spiser bananer om kvelden.
Næringsinnhold og smak
Det finnes mange hundre sorter banan, men de kan deles inn i to grunnsorter: vanlig fruktbanan og kokebanan. Bananer inneholder fiber, A-, B-, C- og E-vitaminer. De inneholder også mineralene fosfor, kalium, jern og sink. En stor andel er karbohydrat, men hele 74 % er vann. I en umoden banan er størsteparten av karbohydratene stivelse, men etter hvert som den modner, blir stivelsen omdannet til sukker, slik at stivelse til slutt bare utgjør 1-2 % av frukten.
Smaken og konsistensen på mange typer bananer avhenger av hvilken temperatur de modnes ved. Bananer blir ødelagt og grå ved lave temperaturer og kjøles bare ned til 13,7 °C under transport. Det er derfor viktig at man i husholdningen ikke oppbevarer banan i kjøleskap, men oppbevarer den i romtemperatur.
Næringsprofil
Per 100 gram banan (uten skall):
Historie
Bananen ble domestisert i Sørøst-Asia, der det fremdeles vokser mange ville varianter. De eldste sporene etter banandyrking er funnet på Papua Ny-Guinea og er mellom 7,000 og 10,000 år gamle. Bananen ble innført til Midtøsten på 600-tallet av arabiske handelsmenn, ifølge enkelte vitenskapsmenn også til Afrika, mens funn av tre tusen år gamle bananfytolitter fra Kamerun og lingvistiske bevis på Madagaskar kan tyde på at den nådde verdensdelen tidligere.
Tidlige bananer var mindre banansorter enn de som blir eksportert i stor skala i dag, og det arabiske ordet for finger, banan, kan være opphavet til navnet på frukten som vi bruker i norsk og flere andre språk. Ordet ble spredt fra Vest-Afrika av besøkende spanjoler eller portugisere, som tok plantene med seg til Amerika på 1500-tallet.
Bananhandel har spilt en enorm rolle i økonomien i Mellom-Amerika, der mange i offentlig administrasjon har skodd seg på lukrative avtaler med store, utenlandske fruktimportører. Dette medførte mye korrupsjon, og bananselskapene fikk langt på vei kontroll over styresmaktene i flere av disse landene. Derfor blir de noen ganger kalt bananrepublikker, et ord som ble brukt første gang av den amerikanske forfatteren O. Henry i 1910.
Etter den første vellykkede importen ble det gjort forsøk med å videresende modne bananer fra Christiania til andre byer, som Stavanger. Den lange sjøreisen gjorde imidlertid at dette var lite vellykket, og dyre bananer kunne ikke alltid brukes en gang til dyrefôr når de kom fram. Som et alternativ opprettet en i stedet nye lokale selskap som importerte direkte. I Stavanger ble firmaet A/S Banan registrert 24. desember 1908. De første bananene kom til byen samme år. Transporten gikk fra Kanariøyene til Southampton i England med dampbåt, deretter til Hull med damplokomotiv og endelig til Stavanger med dampbåt. Etter å ha blitt modnet, ble bananene distribuert til lokale butikker ved hjelp av hestetransport.
I 2008 ble det importert 83,000 tonn bananer til Norge, og hver nordmann spiste i gjennomsnitt om lag 96 bananer.
Eupatorus birmanicus
Eupatorus birmanicus er en bille som hører til familien skarabider (Scarabaeidae) i gruppen skarabider (Scarabaeoidea).
Utseende
En stor (hannene opptil 70 millimeter), halvblank, brunsvart hornbille. Kroppsformen er forholdsvis bred og hvelvet. Hannene har et langt, tynt, krumt horn på hodet, et spisst horn på hver side av pronotum og et par horn midt oppe på pronotum som peker nesten rett oppover, og er litt skjeformede og vridde. Disse har blitt sammenlignet med kanin-ører og gjør at hannene av denne arten er helt umiskjennelige.
Levevis
Larven utvikler seg i råtten, død ved. De voksne billene kan drikke nektar og sevje som siver ut fra sår på trær. Hannene bruker hornene sine i kamp om hunnene.
Utbredelse
Denne arten er utbredt i Burma og den nordvestlige Thailand.
Edmond Dame
Edmond Dame (født 1893 i Rouvroy, død 31. august 1956) var en fransk bryter som deltok i de olympiske leker 1920 i Antwerpen, 1924 i Paris og 1928 i Amsterdam.
Snooker-sesongen 2022/23
Snooker-sesongen 2022/23 strekker seg fra sesongstart i juni 2022 til avslutningen med VM i snooker 2023 i april/mai 2023.
Eupatorus siamensis
Eupatorus siamensis er en bille som hører til familien skarabider (Scarabaeidae) i gruppen skarabider (Scarabaeoidea).
Utseende
En stor (hannene opptil 70 millimeter), halvblank, brunsvart hornbille. Kroppsformen er forholdsvis bred og hvelvet. Hannene har et langt, tynt, krumt horn på hodet, et spisst horn på hver side av pronotum og et par krumme horn midt oppe på pronotum som peker skrått opp- og utover.
Levevis
Larven utvikler seg i råtten, død ved. De voksne billene kan drikke nektar og sevje som siver ut fra sår på trær. Hannene bruker hornene sine i kamp om hunnene.
Utbredelse
Denne arten er utbredt i Thailand.
Senter for cyber- og informasjonssikkerhet
Senter for cyber- og informasjonssikkerhet (CCIS) ved Norges teknisk-naturvitenskapelige universitet (NTNU) er et nasjonalt senter for forskning, utdannelse og trening i å håndtere kritiske situasjoner knyttet til informasjonssikkerhet. Senterets mandat er «å styrke samfunnets kompetanse og ferdigheter når det gjelder å beskytte mot, oppdage, respondere på og etterforske kriminelle handlinger som skjer ved bruk av teknologi tilknyttet cyber- og informasjonssikkerhet». Senteret driver forskning og undervisning både ved NTNU i Gjøvik og i Trondheim.
CCIS er et offentlig-privat samarbeid, som omfatter 28 private og offentlige partnere fra industri, akademia, privat næringsliv og sikkerhet (2020-tall). Blant aktørene finnes Norges domstoler, Nasjonalt ID-senter, Datatilsynet, Cyberforsvaret og Politidirektoratet. CCIS mottar også finansiell støtte fra Justis- og beredskapsdepartementet og Helse- og omsorgsdepartementet. Institutt for informasjonssikkerhet og kommunikasjonsteknologi ved NTNU er vertskap for senteret.
Senteret åpnet ved daværende Høgskolen i Gjøvik 15. august 2014. Ved oppstarten var det etablert ti professorater ved senteret. Pr. 1. januar 2020 hadde senteret 100 ansatte forskere, inklusive ph.d.-kandidater.
Senteret er medlem av the European Cyber Security Organization (ECSO).
Mogholisk
På 1970-tallet foretok den tyske språkforskeren Michael Weiers et feltarbeid angående språket. Få personer snakket det, de fleste av dem passivt og de fleste var eldre enn 40 år. Det er uvisst om det fortsatt er gjenlevende talere av språket.
Urban Symphony
Urban Symphony er en estisk musikkgruppe som består av vokalisten Sandra Nurmsalu, cellistene Johanna Mängel og Mari Möldre og fiolinisten Mann Helstein. Gruppen ble dannet høsten 2007, da Nurmsalo var deltaker i estisk TVs musikkonkurranse for unge solister, Kaks takti ette.
I 2009 vant Urban Symphony Eesti Laul med melodien «Rändajad», og de representerte dermed Estland i Eurovision Song Contest i Moskva samme år. «Rändajad» ble nummer seks i finalen.
Pavlo Isjtsjenko
Pavlo Olehovytsj Isjtsjenko, ukrainsk Павло Олегович Іщенко (født 30. april 1992) er en ukrainsk amatørbokser, som konkurrerer i bantamvekt. Han ble tatt ut til å representere Ukraina under Sommer-OL 2012 i London, der han røk ut i første runde.
Neolucanus
Neolucanus er en slekt av biller som hører til familien hjortebiller (Lucanidae) i gruppen skarabider (Scarabaeoidea).
Utseende
Store, avlange, blanke hjortebiller, dekkvingene gjerne delvis gulbrune. Hannenes kjever er moderat forstørret, men tydelig større enn hunnenes. Kjevene er ganske rett framoverrettede i denne slekten.
Utbredelse
Denne slekten finnes bare i Sørøst-Asia, fra Japan og Kina til Indonesia.
Alberto Melián
Alberto Melián (født 2. januar 1990) er en argentinsk amatørbokser, som konkurrerer i bantamvekt. Han ble tatt ut til å representere Argentina under Sommer-OL 2012 i London, der han røk ut i første runde.
Slaget ved Francavilla
Slaget ved Francavilla ble utkjempet den 20. juni 1719 nær byen i Francavilla di Sicilia i Sicilia i Italia mellom Spania og Østerrike som en del av kvadrupelalliansekrigen.
Bakgrunn
Etter at den spanske flåten ble ødelagt i Slaget ved Kapp Passaro i august 1718 var invasjonsarméen på 30 000 mann under markien av Lee isolerte på øya Sicilia. I 1718 hadde østerrikerne fremdeles de fleste soldatene sine på Balkan frem til avslutningen av den østerriksk-tyrkiske krigen 1716–1718 med freden i Passarowitz den 21. juli 1718.
Det første østerrikske forsøket på å angripe spanjolene fra Napoli var mislykket, da de ble slått i slaget ved Milazzo den 15. oktober 1718. De klarte derimot å holde et lite brohode rundt Milazzo.
I juni 1719 hadde østerrikerne flyttet en mer erfaren armé på 24 000 mann under greven av Mercy fra Balkan til Sør-Italia, hvor de seilte over Messinasundet med den britiske flåten.
Spanjolene hadde forlatt beleiringen av Milazzo og trukket seg tilbake til en mer gunstig stilling rundt landsbyen Francavilla din Sicilia, hvor de var dekket av en elv og av et kloster på en ås.
Slaget
Det spanske artilleriet under markien av Villadarias spilte en viktig rolle under slaget, påførte store tap og forvirring i den østerrikske arméen.
Slaget varte til kvelden, da et motangrep av det spanske kavaleriet fjernet alt håp om en østerriksk seier. Østerrikerne trakk seg tilbake og etterlot 3 100 døde og sårede. Spanjolene mistet 2 000 mann, som enten var døde eller skadet.
Ettervirkning
Markien av Lee fulgte ikke etter østerrikerne og ga dem muligheter til å komme seg tilbake etter nederlaget. Østerrikerne beleiret senere Messina, som falt etter ni fiendtlige angrep. Krigen fortsatte til fredsavtalen ble signert i Haag den 17. februar 1720. De spanske soldatene måtte evakuere Sicilia, og ble transport tilbake til Spania av den britiske marinen. Øya ble så en del av Østerrike.
VM i taekwondo 2011
VM i taekwondo 2011 (verdensmesterskapet i taekwondo) ble arrangert i Gyeongju i Sør-Korea i 2011.
Eupatorus hardwickei
Eupatorus hardwickei er en bille som hører til familien skarabider (Scarabaeidae) i gruppen skarabider (Scarabaeoidea).
Utseende
En stor (hannene opptil 70 millimeter), blank, svart hornbille. Kroppsformen er forholdsvis bred og hvelvet. Hannene har et langt, tynt, krumt horn på hodet, et spisst horn på hver side av pronotum og et par horn midt oppe på pronotum som peker skrått fremover, disse kan værer redusert til spisse knøler. Dekkvingene er vanligvis svarte med gul ytterkant, men kan også være rødbrune.
Levevis
Larven utvikler seg i råtten, død ved. De voksne billene kan drikke nektar og sevje som siver ut fra sår på trær. Hannene bruker hornene sine i kamp om hunnene.
Utbredelse
Denne arten er utbredt i Sørøst-Asia - det nordlige India, Nepal, Bhutan og det nordlige Burma.
Giannis Okkas
Giannis «Giannakis» Okkas (gresk: Γιάννης «Γιαννάκκης» Οκκάς, født 11. februar 1977 i Larnaka) er en kypriotisk fotballspiller som spiller i angrep for Anorthosis Famagusta. Han har tidligere spilt for klubbene Nea Salamina, PAOK, AEK Athen, Olympiakos, Celta Vigo og AC Omonia. Okkas har spilt over hundre landskamper for Kypros, og har flest landskamper gjennom tidene.
Klubbkarriere
Okkas startet sin fotballkarriere hos Nea Salamina i 1993, som da spilte i Marfin Laiki League. Han spilte over 50 seriekamper og noterte seg for 16 seriemål for klubben frem til 1997, da turen videre gikk til den rivaliserende klubben Anorthosis Famagusta. Her slo han for alvor igjennom som fotballspiller, og med sine 51 seriemål på 72 kamper var han med på å hjelpe klubben til fire strake seriemesterskap i perioden 1997 til 2000.
I 2000 meldte han overgang til den greske klubben PAOK, hvor han samtidig ble kåret til årets kypriotiske spiller. I den påfølgende sesongen var Okkas sterkt delaktig med å vinne finalen (4–2) i den greske fotballcupen over Olympiakos med sine to mål. I 2004 gikk turen videre til AEK Athen, hvor han slet med å finne veien til målet med fem mål på 24 seriekamper. Hos AEK fikk han også flere kamper under Mesterligaen 2003/2004, men klubbens økonomiske problemer og ubetalte lønninger som resultat gjorde at Okkas fikk hjelp av FIFA til å kansellere kontrakten med klubben.
I august 2004 skrev Okkas under på en treårskontrakt med Olympiakos, hvor han i sin første sesong fikk 25 seriekamper og var med på å hjelpe klubben til seier både i Superligaen og den greske fotballcupen. Han spilte også flere kamper i Mesterligaen 2004/2005 (gruppe A), hvor han blant annet scoret et mål mot franske AS Monaco FC. I den påfølgende sesongen fikk han selskap i angrep av landsmannen Mikhalis Konstantinou, og sammen var de med på hjelpe klubben til nok et serie- og cupmesterskap.
Hans siste sesong for Olympiakos, som da var under ledelse av trener Trond Sollied, endte med få mål. Ved utgangen av 2007 meldte Okkas overgang til den spanske klubben Celta Vigo, som da hadde rykket ned til Segunda División. Her fikk han rundt 20 seriekamper på én sesong, før han ved sesongslutt vendte hjem til hjemlandet og skrev under for AC Omonia. I 2009 vendte han tilbake til Anorthosis Famagusta.
Landslagskarriere
Okkas fikk sin landslagsdebut som 19-åring for Kypros i en VM-kvalifiseringskamp borte mot Bulgaria den 2. april 1997, en kamp som endte 3–1. Han fortsatte å score for hjemlandet både under VM-kvalifiseringen 2002 og under EM-kvalifiseringen 2004. Under EM-kvalifiseringen 2008 (gruppe D) bemerket han seg ved å score Kypros' mål mot stormakten Tyskland i en kamp som endte overraskende 1–1.
Han fikk sin landskamp nummer 100 i oktober 2010 hjemme mot Norge under EM-kvalifiseringen 2012 (gruppe H) i en kamp som endte 1–2. Hans siste landskamp og 27 mål kom i samme kvalifisering, også det mot Norge, da han scoret Kypros' eneste mål på Ullevaal Stadion i en kamp som endte 2–1 den 11. oktober 2011.
Khalkisk
Khalkisk (mongolsk skrift:, Qalq-a ayalγu, mongolsk-kyrillisk: Халх аялгуу Khalkh ayalguu, [ˈxɑɮxɑ ˈæjɑɮ.xuː]) er et mongolsk språk som er utbredt i Mongolia. Noen ganger klassifiseres det som et østmongolsk språk. Andre klassifiseringer plasserer det blant den sørmongolske språk, sammen med shiliin gol, ulaanchab og sönid. Khalkisk var basis for det mongolsk-kyrilliske alfabet og er Mongolias nasjonalspråk.. Språket er oppkalt etter den etniske gruppen khalka og elven Khalkhyn Gol.
Longvafjorden
Longvafjorden er en fjord i Ålesund kommune på Sunnmøre. Den ligger mellom Haramsøya i vest og Flemsøya/Skuløya i øst. Fjorden strekker seg 7,5 kilometer sørøstover fra Ullaholmen som ligger mitt i innløpet.
I den nordvestlige delen av fjorden er det bygget en veifylling over nesten hele fjorden fra Skuløya til sørsiden av Ullaholmen. Veifyllingen går 1,5 kilometer ut i fjorden på en grunne og fra Ullaholmen går det bro over Ullasundet til Haramsøya. Ullasundet er derfor det eneste innløpet til fjorden i denne enden. Bygda Austnes ligger på vestsiden av fjorden på Haramsøya.
Den største dybden i fjorden er 60 meter og den er cirka 1500 meter bred.
Gottfried Heinrich Pappenheim
Gottfried Heinrich Graf zu Pappenheim (født 30. mai 1594 i byen Pappenheim, død 7. november 1632 i Leipzig) var en tysk militær og greve. Fra 1628 var han riksgreve.
Bakgrunn
Pappenheim kom fra en gammel adelsslekt og militærslekt. Han studerte blant annet ved Universitetet i Altdorf og i Tübingen, før han var på en langvarig studiereise i Sør- og Vest-Europa. Hans opphold i disse landene medførte at han i 1614 konverterte til den katolske tro.
Militær løpebane
Da tredveårskrigen brøt ut i 1618 gikk han inn i tjeneste for Maximilian I av Bayern og deltok blant annet som oberstløytnant under Johann Tserclaes Tilly i slaget ved Hvitefjell ved Praha 8. november 1620. Her viste han stort mot og ble så skadet at han ble først etterlatt blant de døde. I 1622 ble han utnevnt til oberst og kommandant over et regiment med kyrassérer. Han tjenestegjorde med dette for Filip IV av Spania i Lombardia og Graubünden. Han gjorde seg bemerket med sitt lange og heroiske forsvar av Riva del Garda ved Gardasjøen.
I 1626 ble han kalt tilbake til Tyskland av Maximilian I av Bayern for å slå ned bondeopprøret i Oberösterreich, noe han effektivt gjorde i siste halvdel av november 1626. Han tjenestegjorde deretter igjen under Tilly i kampene mot Christian IV av Danmark og Norge i Niedersachsen, der han inntok Wolfenbüttel.
Etter noen års uvirksomhet i Wolfenbüttel fikk han i 1629 oppdrag fra Albrecht von Wallenstein om å tvinge Magdeburg til å underkaste seg ham, men mislyktes i dette. Etter at Gustav II Adolf gikk inn i krigen ble Pappenheim sendt mot Frans Albrekt av Sachsen-Lauenburg, tok denne til fange i Ratzeburg og vendte seg mot Magdeburg, som han beleiret vinteren 1630/31. Da Tilly til slutt kom til bistand, var det Pappenheims styrker som var sentrale i stormingen av byen.
I slaget ved Breitenfeld 17. september 1631, hadde Pappenheim befalet over den venstre flanken, men gjorde altfor dristige utfall med sitt kavaleri, og bidro slik til nederlaget. Pappenheim opererte deretter i Gustav II Adolfs rygg i Niedersachsen og Westfalen og hadde betydelige framganger.